CELEX: 62010TN0038
Language: fi
Date: 2010-01-26 00:00:00
Title: Asia T-38/10 P: Valitus, jonka Luigi Marcuccio on tehnyt 26.1.2010 virkamiestuomioistuimen asiassa F-70/07, Marcuccio v. komissio, 10.11.2009 antamasta tuomiosta

27.3.2010   
            
            
               FI
            
            
               Euroopan unionin virallinen lehti
            
            
               C 80/43
            
         Valitus, jonka Luigi Marcuccio on tehnyt 26.1.2010 virkamiestuomioistuimen asiassa F-70/07, Marcuccio v. komissio, 10.11.2009 antamasta tuomiosta
   (Asia T-38/10 P)
   2010/C 80/68
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: avvocato G. Cipressa)
   
      Muu osapuoli: Euroopan komissio
   
      Vaatimukset
   
   
               —
            
            
               Joka tapauksessa: valituksenalainen määräys on kumottava kokonaisuudessaan ja ilman mitään poikkeuksia
            
         
               —
            
            
               On todettava, että ensimmäisessä oikeusasteessa nostettu kanne, jonka nojalla valituksenalainen määräys annettiin, voitiin ottaa kokonaisuudessaan ja ilman mitään poikkeuksia tutkittavaksi
            
         
               —
            
            
               Pääasiallisesti: kantajan ensimmäisessä oikeusasteessa esittämä vaatimus on hyväksyttävä kokonaisuudessaan ja ilman mitään poikkeuksia
            
         
               —
            
            
               Vastapuoli on velvoitettava korvaamaan valittajalle tälle eri oikeusasteissa aiheutuneet oikeudenkäyntikulut
            
         
               —
            
            
               Toissijaisesti: asia on palautettava virkamiestuomioistuimen käsiteltäväksi toisessa kokoonpanossa, jotta se tekisi asiassa uuden ratkaisun.
            
         
      Oikeudelliset perusteet ja pääasialliset perustelut
   
   Tämä valitus koskee virkamiestuomioistuimen 10.11.2009 antamaa määräystä. Tämä määräyksellä jätettiin selvästi perusteettomina tutkittaviksi ottamatta sen kanteen enimmäinen, toinen, kolmas ja kuudes kanneperuste, jossa vaadittiin komission velvoittamista korvaamaan vahingot, jotka olivat aiheutuneet siitä, että kantajalle oli kieltäydytty korvaamasta hänelle asiassa T-176/04, Marcuccio vastaan komissio, aiheutuneita oikeudenkäyntikuluja.
   Valittaja vetoaa vaatimustensa tueksi seuraaviin seikkoihin:
   
               —
            
            
               henkilöstösääntöjen 90 ja 91 artiklassa tarkoitettua hakemuksen käsitettä on tulkittu ja sovellettu väärin, ja siihen liittyvästä oikeuskäytännöstä on epäloogisesti loitonnuttu
            
         
               —
            
            
               minkäänlaisia perusteluja ei ole esitetty
            
         
               —
            
            
               velvollisuutta olla ottamatta huomioon vastakannetta, jos se on liian myöhään nostettu, ei ole noudatettu
            
         
               —
            
            
               asiakirjaa, jonka otsikko on ”pyyntö siitä, että lausunnon antaminen asiassa raukeaa”, ei olisi pitänyt hyväksyä
            
         
               —
            
            
               Euroopan ihmisoikeussopimuksen 6 artiklaa ja Euroopan unionin perusoikeuskirjan 47 artiklaa on rikottu.